ΕΚΘΕΣΗ ΤΗΣ ΕΠΙΤΡΟΠΗΣ σχετικά με τη λειτουργία, κατά τη διάρκεια του έτους 2000, του συστήματος σταθεροποίησης των εσόδων εξαγωγής που θεσπίστηκε από την τέταρτη Σύμβαση ΑΚΕ-ΕΚ, όπως αναθεωρήθηκε από τη Συμφωνία του Μαυρικίου

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με τη λειτουργία, κατά τη διάρκεια του έτους 2000, του συστήματος σταθεροποίησης των εσόδων εξαγωγής που θεσπίστηκε από την τέταρτη Σύμβαση ΑΚΕ-ΕΚ, όπως αναθεωρήθηκε από τη Συμφωνία του Μαυρικίου

1. εισαγωγη

1. Το άρθρο 31.3 της εσωτερικής Συμφωνίας σχετικά με τη χρηματοδότηση και τη διαχείριση της βοήθειας που χορηγεί η Κοινότητα, αναφέρει:

Η Επιτροπή συντάσσει κάθε χρόνο, υπόψη των κρατών μελών, μία έκθεση συνόλου για τη λειτουργία του συστήματος σταθεροποίησης των εσόδων εξαγωγής και για τη χρησιμοποίηση, από τα κράτη ΑΚΕ, των πόρων που μεταφέρονται.

2. Η παρούσα έκθεση αφορά τις δραστηριότητες των οργάνων ΑΚΕ-ΕΚ και τη διαχείριση του συστήματος κατά τη διάρκεια του 2000, ειδικότερα την κατανομή των μεταφορών για το 1999, πέμπτο έτος εφαρμογής του Stabex στο πλαίσιο της τέταρτης Σύμβασης ΑΚΕ-ΕΚ όπως αναθεωρήθηκε από τη Συμφωνία του Μαυρικίου.

Πρόκειται για το τελευταίο έτος εφαρμογής του συστήματος σταθεροποίησης των εσόδων εξαγωγής. Πράγματι, με τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000, αποφασίστηκε η αντικατάσταση του συστήματος αυτού από τη χορήγηση συμπληρωματικής στήριξης σε περίπτωση διακυμάνσεων των εσόδων από τις εξαγωγές, και ότι η στήριξη αυτή θα ενσωματώνεται στο εθνικό ενδεικτικό πρόγραμμα των κρατών ΑΚΕ.

Για το τελευταίο αυτό έτος εφαρμογής του Stabex, οι μεταφορές μπόρεσαν να καλυφθούν πλήρως, όπως και στην περίπτωση των προηγούμενων ετών εφαρμογής σύμφωνα με το δεύτερο χρηματοδοτικό πρωτόκολλο.

2. δραστηριοτητες των οργανων ακε-εκ

3. Με την απόφαση αριθ. 1/2000 της 27ης Ιουλίου 2000 [1] σχετικά με τα μεταβατικά μέτρα που εφαρμόζονται από τις 2 Αυγούστου 2000 μέχρι την έναρξη ισχύος της συμφωνίας εταιρικής σχέσης ΑΚΕ-ΕΚ, το Συμβούλιο των Υπουργών ΑΚΕ-ΕΚ παρέτεινε, όσον αφορά το Stabex, μέχρι τις 31 Δεκεμβρίου 2000, τις διατάξεις της τέταρτης σύμβασης ΑΚΕ-ΕΚ, όπως αυτή αναθεωρήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995.

[1] ΕΕ L 195 της 1ης Αυγούστου 2000, σελ. 46

4. Βάσει της απόφασης αυτής, η επιτροπή των πρέσβεων ΑΚΕ-ΕΚ αποφάσισε [2], στις 26 Σεπτεμβρίου 2000, τη σύσταση αποθέματος με σκοπό τη χρηματοδότηση, πριν από τις 31 Δεκεμβρίου 2000, αποφάσεων μεταφορών Stabex που καταλογίζονται στα οικονομικά έτη εφαρμογής 1998 και 1999 (168 εκατ. ευρώ) και για την επιστροφή των υπολοίπων που απέμειναν στο πλαίσιο του δεύτερου χρηματοδοτικού πρωτοκόλλου (72 εκατ. ευρώ - άρθρο 195α της σύμβασης). Με τον τρόπο αυτό κατέστησαν δυνατές ορισμένες μεταφορές των οποίων δεν είχε ολοκληρωθεί η εξέταση τον Ιούλιο 2000, καθώς και η επιστροφή των εναπομενόντων υπολοίπων βάσει του δευτέρου χρηματοδοτικού πρωτοκόλλου. Περισσότερες πληροφορίες σχετικά με τις χρηματοδοτικές πτυχές των αποφάσεων αυτών, αναφέρονται στα σημεία 3 (μεταφορές βάσει του έτους εφαρμογής 1999) και 4 (επιστροφή των εναπομενόντων υπολοίπων στο πλαίσιο του δεύτερου χρηματοδοτικού πρωτοκόλλου) της παρούσας έκθεσης.

[2] Απόφαση αριθ. 3/2000, ΕΕ L 303 της 2.12.2000, σελ. 30

3. μεταφορες στο πλαισιο του ετους εφαρμογης 1999

5. Υπολογισμός των βάσεων των μεταφορών

Για το έτος εφαρμογής 1999, η Επιτροπή διαπίστωσε ότι 23 κράτη ΑΚΕ μπορούσαν να επωφεληθούν στο πλαίσιο του Stabex από 31 μεταφορές. Ο κατάλογος των επιλέξιμων 31 ζευγών χωρών/προϊόντων που παρουσιάζουν απώλειες εσόδων, παρατίθεται στον πίνακα αριθ. 1 της παρούσας έκθεσης [3].

[3] Η μεγάλη πλειονότητα των μεταφορών αποφασίστηκε από την Επιτροή στις 24 Ιουλίου 2000. Δύο μεταφορές για τις οποίες δεν ολοκληρώθηκε η μελέτη των φακέλων (Σουδάν/βαμβάκι και Μπουρκίνα Φάσο/φασόλια) αποφασίστηκαν στις 27 Δεκεμβρίου 2000. Η τελευταία αυτή απόφαση περιλαμβάνει επίσης τρεις μεταφορές στο πλαίσιο του έτους εφαρμογής 1998 (Σουδάν/βαμβάκι : 4.832.283 EUR . Μαυριτανία/καλαμάρια, χταπόδια και σουπιές : 14.754.418 EUR . Μαδαγασκάρη/βανίλια : 1.769.073 EUR) καθώς και την επιστροφή των υπολοίπων που απέμειναν στο πλαίσιο του δευτέρου χρηματοδοτικού πρωτοκόλλου (βλ. σημείο 4 της παρούσας έκθεσης).

6. Το συνολικό ποσό των βάσεων μεταφορών, μετά την εφαρμογή της μείωσης που προβλέπεται στο άρθρο 197 παράγραφοι 3 και 4 της Σύμβασης, ανέρχεται σε 316.439.472 EUR.

Ως προς αυτό, πρέπει να αναφερθεί ότι, κατ´ εφαρμογή του άρθρου 204 της Σύμβασης, το ποσό της βάσης μεταφοράς που υπολογίζεται σύμφωνα με τα στατιστικά στοιχεία των εισαγωγών της Κοινότητας, μειώνεται κατά το ποσό της βάσης της μεταφοράς που υπολογίζεται σύμφωνα με τα στατιστικά στοιχεία που αφορούν τις εξαγωγές του κράτους ΑΚΕ προς όλους τους προορισμούς, όταν το δεύτερο ποσό είναι χαμηλότερο.

7. Mειώσεις στο πλαίσιο του άρθρου 203

Σε ορισμένες περιπτώσεις, λόγω της εξέλιξης της παραγωγής που τίθεται σε εμπορία και των συνολικών εξαγωγών των εν λόγω προϊόντων, ήταν αναγκαίο να πραγματοποιηθούν διαβουλεύσεις μεταξύ της Επιτροπής και των αντιπροσώπων των κρατών ΑΚΕ, κατ´ εφαρμογή του άρθρου 203 της Σύμβασης. Αυτές οι διαπραγματεύσεις οδήγησαν στην εφαρμογή των ακόλουθων μειώσεων:

7.1. Μειώσεις λόγω των σημαντικών αλλαγών στην εξέλιξη της παραγωγής που διατίθεται στην εμπορία του εν λόγω προϊόντος:

>ΘΕΣΗ ΠIΝΑΚΑ>

7.2. Μειώσεις λόγω της μείωσης του τμήματος των εξαγωγών, προς όλους τους προορισμούς, της παραγωγής που διατίθεται σε εμπορία :

>ΘΕΣΗ ΠIΝΑΚΑ>

7.3. Μειώσεις λόγω της μείωσης του τμήματος των εξαγωγών προς την ΕΕ, σε σχέση με τις εξαγωγές προς όλους τους προορισμούς :

>ΘΕΣΗ ΠIΝΑΚΑ>

8. Καθορισμός των μεταφορών

Το συνολικό ποσό των επιλέξιμων μεταφορών, μετά από διαβουλεύσεις σύμφωνα με τα άρθρα 202 και 203 της Σύμβασης, ανερχόταν συνεπώς σε 281.081.112 ευρώ.

9. Απολογισμός του οικονομικού έτους ανά δικαιούχο χώρα και ανά προϊόν

Ο πίνακας αριθ. 2 περιέχει τον απολογισμό του οικονομικού έτους ανά δικαιούχο χώρα.

Ο απολογισμός ανά προϊόν (πίνακας αριθ. 3) δείχνει ότι ο καφές αντιπροσωπεύει το 66,4% του συνολικού μεταφερθέντος ποσού.

Λόγω της απότομης και σημαντικής πτώσης των τιμών του καφέ στις διεθνείς αγορές κατά το 1999, τα κράτη ΑΚΕ εξαγωγείς του εν λόγω προϊόντος καθίστανται οι κυριότεροι δικαιούχοι Stabex στο πλαίσιο του συγκεκριμένου έτους εφαρμογής.

4. επιστροφη των εναπομενοντων υπολοιπων στο πλαισιο του δευτερου χρηματοδοτικού πρωτοκολλου

10. Σύμφωνα με το άρθρο 195α της Σύμβασης, και βάσει της απόφασης της επιτροπής των πρέσβεων με ημερομηνία 26 Σεπτεμβρίου 2000 (σημείο 2.4. της παρούσας έκθεσης), η Επιτροπή αποφάσισε, στις 27.12.2000, την επιστροφή στα επιλέξιμα κράτη μέλη ΑΚΕ των υπολοίπων που απέμειναν στο πλαίσιο του δεύτερου χρηματοδοτικού πρωτοκόλλου. Το συνολικό ποσό των υπολοίπων αυτών ανέρχεται σε 70.691.488 EUR. Λεπτομέρειες σχετικά με τα υπόλοιπα ανά κράτος ΑΚΕ και ανά προϊόν παρατίθενται στον πίνακα 4 της παρούσας έκθεσης.

5. χρηματοοικονομική κατασταση του συστηματος

11. Στα τέλη του Αυγούστου 2000, η χρηματοοικονομική κατάσταση του συστήματος είχε ως εξής:

σε ευρώ

-Πόροι σε πιστώσεις [4] + 1.509.655.373

[4] Λεπτομερώς ανά έτος εφαρμογής :

-Πόροι σε τόκους + 71.470.164

-Μεταφορές έτος εφαρμογής 1999 (απόφαση της 24.7.2000) - 235.453.535

-Υπόλοιπο + 1.345.672.002

12. Με την απόφαση αριθ. 3/2000 της επιτροπής των πρέσβεων ΑΚΕ-ΕΚ της 26ης Σεπτεμβρίου 2000 (βλ. σημείο 2.4.), το υπόλοιπο που αναφέρεται στο σημείο 5.11 ανωτέρω, το οποίο ανέρχεται σε 1.345.672.002 ευρώ, διατέθηκε ως ακολούθως:

-240 εκατ. ευρώ στο απόθεμα που συστάθηκε με την εν λόγω απόφαση, εκ των οποίων:

-168 εκατ. ευρώ για ενδεχόμενες μεταφορές καταλογιζόμενες στα έτη εφαρμογής 1998 και 1999

-72 εκατ. ευρώ για την ενδεχόμενη επιστροφή των υπολοίπων που απέμειναν στο πλαίσιο του δεύτερου χρηματοδοτικού πρωτοκόλλου (άρθρο 195α της σύμβασης)

-1.105.672.002 ευρώ σε ένα γενικό απόθεμα μη διατιθέμενων κονδυλίων του 6ου, 7ου και 8ου ΕΤΑ, το οποίο θα είναι διαθέσιμο για δραστηριότητες προγραμματισμού σύμφωνα με το άρθρο 3 της απόφασης 1/2000 του Συμβουλίου Υπουργών ΑΚΕ-ΕΚ της 27ης Ιουλίου 2000.

Στα τέλη του Δεκεμβρίου 2000, το υπόλοιπο του αποθέματος των 240 εκατ. ευρώ, στο πλαίσιο του Stabex, που συστάθηκε με την απόφαση αριθ. 3/2000 της επιτροπής των πρέσβεων ΑΚΕ-ΕΚ, παρουσιαζόταν ως εξής :

-Πιθανές μεταφορές 1998/1999 σε ευρώ

-Ποσό σε απόθεμα + 168.000.000

-Συνολικό ποσό που αποφασίστηκε τελικά [5] - 66.983.351

[5] απόφαση της Επιτροπής της 27ης Δεκεμβρίου 2000

-Επιστροφή των εναπομενόντων υπολοίπων (2ο χρηματοδοτικό πρωτόκολλο)

-Ποσό σε απόθεμα + 72.000.000

-Συνολικό ποσό που αποφασίστηκε τελικά5 - 70.691.488

-Υπόλοιπο 102.325.161

14. Το υπόλοιπο των 102.325.161 ευρώ που παρουσιάζεται στο σημείο 5.13 ανωτέρω μεταφέρθηκε σε ένα γενικό απόθεμα μη διατιθέμενων κονδυλίων του 6ου, 7ου και 8ου ΕΤΑ, το οποίο δημιουργήθηκε βάσει της απόφασης αριθ. 1/2000 του Συμβουλίου υπουργών ΑΚΕ-ΕΚ της 27ης Ιουλίου 2000. Στο γενικό αυτό απόθεμα μεταφέρθηκε επίσης ποσό 19.144.397 ευρώ το οποίο αντιπροσωπεύει το συμπλήρωμα των τόκων για το διάστημα μεταξύ της ημερομηνίας της απόφασης αριθ. 3/2000 της επιτροπής των πρέσβεων ΑΚΕ-ΕΚ, (26 Σεπτεμβρίου 2000) και της 31/12/2000.

6. χρησιμοποιηση των μεταφορων

15. Πλαίσιο αμοιβαίων υποχρεώσεων (ΠΑΥ)

15.1. Μπουρούντι

Έτος εφαρμογής Προϊόν Ποσό σε EUR

1992 Καφές 9.038.427

Δέρματα 326.763

1993 Καφές 19.577.265

Δέρματα 273.078

1993 συμπλ. Καφές 799.072

Δέρματα 11.146

Επιστροφή Καφές 653.113

πρώτο πρωτόκολλο

1995 Ακατέργαστα δέρματα 299.240

1996 Καφές 3.182.889

Ακατέργαστα δέρματα 402.737

1998 Δέρματα 203.803

1999 Καφές 8.746.332

Ημερομηνία πληρωμής : 11.01.2001 (1992 Καφές)

08.02.2001 (1992 Δέρματα)

(1993 και συμπλ. 1993)

(1995 - 1996 - 1998 - 1999)

Ημερομηνία υπογραφής του ΠΑΥ : 06.12.2000

Χρησιμοποίηση (σημεία εφαρμογής):

Το ΠΑΥ προβλέπει ότι μία πρώτη δόση 6.000.000 ευρώ θα πωληθεί σε δημοπρασία από την Τράπεζα της Δημοκρατίας του Μπουρούντι (ΤΔΜ) σύμφωνα με τον κανονισμό της 29.06.2000 που διέπει τις δημοπρασίες συναλλάγματος, ο οποίος ισχύει από την 01.07.2000, και με την ισχύουσα νομοθεσία που εγκρίθηκε μεταγενέστερα. Τα κεφάλαια υποκατάστασης που προκύπτουν από την πώληση αυτή θα μεταφερθούν σε έναν λογαριασμό "μεταφορά STABEX" που θα ανοιχθεί στην ΤΔΜ, με διπλή υπογραφή του εθνικού διατάκτη και του αντιπροσώπου της Ευρωπαϊκής Επιτροπής. Τα κεφάλαια αυτά θα χρησιμοποιούνται για την πληρωμή του τμήματος των άμεσων βασικών αμοιβών της δημόσιας διοίκησης, κυρίως των υπαλλήλων με αρμοδιότητες στους κλάδους παραγωγής ή, γενικότερα, στους τομείς γεωργικής ανάπτυξης ή στους κοινωνικούς τομείς με προτεραιότητα στον αγροτικό κόσμο, με σκοπό να συμβάλουν στην εξομάλυνση της λειτουργίας της διοίκησης προς όφελος των αγροτικών πληθυσμών. Η κυβέρνηση δεσμεύεται να εξασφαλίσει παράλληλα την κρατική συμμετοχή στα διάφορα προγράμματα που τυγχάνουν εξωτερικής χρηματοδότησης στο πλαίσιο της διαδικασίας αποκατάστασης.

Λαμβάνοντας υπόψη τις συνθήκες ασφάλειας και την πρόοδο που επετεύχθη στη διαδικασία της ειρήνευσης, θα τεθούν στην διάθεση της ΤΔΜ δύο δόσεις ενδεικτικού ποσού 17.250.000 ευρώ, διαιρεμένες σε πολλές μικρότερες δόσεις, για να πωληθούν σε δημοπρασία σύμφωνα με τον προαναφερθέντα κανονισμό. Τα κεφάλαια υποκατάστασης που προκύπτουν από κάθε πώληση θα μεταφέρονται στον λογαριασμό "μεταφορά STABEX" που θα ανοιχθεί στην ΤΔΜ, με διπλή υπογραφή του εθνικού διατάκτη και του αντιπροσώπου της Ευρωπαϊκής Επιτροπής.

Ένα ποσό 3.000.000 ευρώ σε συνάλλαγμα θα φυλαχθεί για το σύνολο των δράσεων τεχνικής βοήθειας : εμπειρογνωμοσύνη σε θέματα διαχείρισης του προϋπολογισμού επιφορτισμένη με την παρακολούθηση της εκτέλεσης και της χρησιμοποίησης των κονδυλίων, λογιστικοί καθώς και τεχνικοί και δημοσιονομικοί έλεγχοι, προετοιμασία δράσεων και παρακολούθησή τους, καθώς και άλλες δράσεις τεχνικής βοήθειας που είναι αναγκαίες καθ´ όλη την περίοδο εκτέλεσης του παρόντος ΠΑΥ.

15.2. Κομόρες

Έτος εφαρμογής Προϊόν Ποσό σε EUR

1996 Βανίλια 1.606.458

Γαρύφαλλο 203.380

Αιθέρια έλαια 829.618

1997 Βανίλια 1.768.900

Αιθέρια έλαια 480.188

Ημερομηνία πληρωμής : 21.08.1998 (1996) και 16.10.1998 (1997)

Ημερομηνία υπογραφής του ΠΑΥ : 31.10.2000

Χρησιμοποίηση (σημεία εφαρμογής):

Λαμβανομένων υπόψη των στόχων της συνεργασίας, η Ευρωπαϊκή Επιτροπή δεσμεύεται να στηρίξει την κυβέρνηση των Κομορών στη διαδικασία υλοποίησης πολιτικών ελευθέρωσης και αποδέσμευσης του κράτους από λειτουργικά καθήκοντα στον γεωργικό τομέα. Υπό την προοπτική αυτή, τα κονδύλια που προέρχονται από μεταφορές STABEX θα χρησιμοποιηθούν για :

-συμμετοχή στην εκτέλεση της διευθέτησης του οδικού άξονα SIDJOU-IDJIKOUNDZI στην περιοχή Ντιμανί στη νήσο της Μεγάλης Κομόρας, ως στήριξη του Υπουργείου Υποδομών, Αστικού Περιβάλλοντος και Κατοικίας - Γενική Διεύθυνση Δημοσίων Έργων.

-συμμετοχή σε ένα πρόγραμμα που καλύπτει όλα τα νησιά και αφορά την εντατικοποίηση της απόδοσης των εργοστασίων βανίλιας και γλανγκ-γλανγκ, ως στήριξη των σχετικών επαγγελματικών οργανώσεων, μέσω μιας αντιπροσωπευτικής και λειτουργικής δομής που θα καλύπτει όλες τις μονάδες παραγωγής και όλες τις επαγγελματικές οργανώσεις (Maison des Epices).

-προσδιορισμός και υλοποίηση καλλιεργειών διαφοροποίησης, ως στήριξη των σχετικών ενδιαφερόμενων κύκλων.

-στήριξη της επαγγελματικής διάρθρωσης των γεωργικών εξαγωγικών μονάδων, κυρίως του γλανγκ-γλανγκ, ειδικότερα με τη διάθεση ειδικευμένης τεχνικής βοήθειας.

-γνώση των εθνικών και διεθνών μηχανισμών και επιχειρηματιών των εσωτερικών και εξωτερικών αγορών των προσοδοφόρων μονάδων, με τη δημιουργία ενός διεπαγγελματικού παρατηρητηρίου.

-στήριξη της διεθνούς προβολής των προσοδοφόρων προϊόντων μέσω της συνεισφοράς σε δράσεις μάρκεντινγκ, ειδικότερα με τη στήριξη των εξαγωγέων των προϊόντων αυτών, μέσω του Maison des Epices.

-στήριξη όσον αφορά την καθιέρωση ποιοτικού ελέγχου, ως στήριξη του Maison des Epices σε συνεργασία με το CNDRS .

-εκπόνηση ειδικών μελετών αναγκαίων κυρίως στο πλαίσιο της φορολογίας που εφαρμόζεται στα γεωργικά προϊόντα εξαγωγής.

-δημιουργία και λειτουργία του Maison des Epices.

-ενίσχυση των τεχνικών και διοικητικών ικανοτήτων του Maison des Epices με τη διάθεση τεχνικής βοήθειας, κατά τη διάρκεια της υλοποίησης προγραμμάτων στήριξης.

15.3. Ρουάντα

Έτος εφαρμογής Προϊόν Ποσό σε EUR

1992 Καφές 13.420.282

Δέρματα 849.994

Πύρεθρο 52.024

Επιστροφή Καφές 566.400

1ο Πρωτόκολλο Δέρματα 27.188

1995 Τσάι 2.150.169

Ακατέργαστα δέρματα 570.368

Καφές 11.028.005

Ημερομηνία πληρωμής : 03.06.1996 (1992)

16.09.1997 (επιστροφή 1ο Πρωτόκολλο)

31.01.2000 (1995)

Ημερομηνία υπογραφής του ΠΑΥ: 10.02.2000

Χρησιμοποίηση (σημεία εφαρμογής):

Τα κεφάλαια θα χρησιμοποιηθούν για τη χρηματοδότηση των ακόλουθων δράσεων :

(1) Στήριξη των δράσεων του προγράμματος διαρθρωτικής προσαρμογής (25,4 εκατ. ευρώ, που αντιστοιχούν στις δόσεις 3 και 4 αυτού του προγράμματος).

-Η κυβέρνηση της Ρουάντα και η Ευρωπαϊκή Επιτροπή αποφάσισαν ότι τα κεφάλαια που αποτελούν αντικείμενο του ΠΑΥ θα κινητοποιηθούν υπό τη μορφή στήριξης του κρατικού προϋπολογισμού σύμφωνα με τους όρους που προβλέπονται από το πρόγραμμα στήριξης της διαρθρωτικής προσαρμογής (FAS 1) που υπεγράφη στις 18 Μαΐου 1999.

-Ένα συμπληρωματικό πρωτόκολλο του ΠΑΥ, που υπεγράφη από τον εθνικό διατάκτη του ΕΤΑ και από τον προϊστάμενο της αντιπροσωπείας θα διευκρινίσει τα κονδύλια του προϋπολογισμού καθώς και τα ποσά που θα αναλάβει το ΠΑΥ, καθώς και οι πρακτικές λεπτομέρειες χρηματοδότησης των δαπανών στους σχετικούς τομείς.

(2) Στήριξη του τρίτου σταδίου αναδιάρθρωσης του κλάδου παραγωγής καφέ (4,8 εκατ. ευρώ). Η στήριξη αυτή θα συμβάλλει:

-Στη δημιουργία και τη λειτουργία ενός εργαστηρίου in vitro προς στήριξη της έρευνας στο ISAR και του προγράμματος ανανέωσης των φυτειών καφέ.

-Στη δημιουργία τεχνικής βοήθειας για τη στήριξη της κυβέρνησης τόσο στο πρόγραμμά της θεσμικής μεταρρύθμισης όσο και στο πρόγραμμά της βελτίωσης των συνθηκών παραγωγής, συγκομιδής και επεξεργασίας των προϊόντων (μεταξύ άλλων ένα πρόγραμμα συντήρησης των υποδομών παραγωγής καφέ στις αγροτικές περιοχές), διάθεσης στο εμπόριο και διάδοσης πληροφοριών σχετικά με τις τιμές της αγοράς.

-Στο εν λόγω πρόγραμμα τεχνικής βοήθειας, θα προβλεφθεί μία πτυχή που θα αφορά τις αξιολογήσεις και τις μελέτες και θα εκπονηθούν διάφορες μελέτες, σημαντικότερες εκ των οποίων είναι:

-Αξιολόγηση της κατάστασης του κλάδου παραγωγής και επιπτώσεις των προηγούμενων παρεμβάσεων Stabex.

-Μελέτη για την οργάνωση και τη δομή των ομάδων των παραγωγών.

-Μελέτη για το σύστημα των μέσων παραγωγής και ένα πρόγραμμα γεωργικής πίστωσης σε ευθυγράμμιση με την πολιτική της κυβέρνησης όσον αφορά την κυβερνητική επισιτιστική στρατηγική και στρατηγική ελευθέρωσης, και παρεμβάσεις άλλων δωρητών στον τομέα αυτό.

-Δημιουργία ενός εργαστηρίου για τον ποιοτικό έλεγχο του καφέ και τη σχετική κατάρτιση.

-Προετοιμασία των ΠΑΥ 96 και 97 για τις μονάδες του καφέ, του τσαγιού, του πυρέθρου και των δερμάτων, με ιδιαίτερη προσοχή στη μελέτη των δυνατοτήτων διαφοροποίησης.

Ορισμένες καθορισμένες δράσεις προτεραιότητας, που προκύπτουν από τις προαναφερθείσες μελέτες, θα αναληφθούν για ποσό 4,8 εκατ. ευρώ του ΠΑΥ 92/95.

Οι όροι υλοποίησης των δραστηριοτήτων αυτών καθώς και ο λεπτομερής προϋπολογισμός των αναφερθεισών παρεμβάσεων (μελέτες, αξιολόγηση, τεχνική βοήθεια και δραστηριότητες) θα πρέπει να καθοριστούν μεταγενέστερα μέσω ανταλλαγής επιστολών όπου θα αναγράφονται όλες οι αναγκαίες λεπτομέρειες με παράλληλη τήρηση των ισχυόντων κανόνων και της στρατηγικής του κλάδου παραγωγής καθώς και των δεσμεύσεων που αναλήφθηκαν στο πλαίσιο του ΠΑΥ.

Η στήριξη του ΠΑΥ θα πρέπει να γίνει συνεκτικά με άλλες κοινοτικές παρεμβάσεις του ίδιου τύπου (κεφάλαια υποκατάστασης των υφιστάμενων PSI), καθώς και με τις δράσεις άλλων μέσων που στοχεύουν στην αποκατάσταση των κοινωνικών τομέων και, ειδικότερα, του προγράμματος άμεσης δράσης για την αποκατάσταση, του δεύτερου προγράμματος αποκατάστασης και του προγράμματος έργων μικρής κλίμακας του 7οθ ΕΤΑ, που τη στιγμή αυτή υλοποιούνται.

15.4. Νήσοι Σολομώντος

Έτος εφαρμογής Προϊόν Ποσό σε EUR

1998 Ξυλεία 41.820.222

Ημερομηνία πληρωμής : 10.01.2000

Υπογραφή ΠΑΥ : 29.05.2000

Χρησιμοποίηση (τομείς παρέμβασης) :

(1) Τομέας μεταφορών - δραστηριότητες

(a) Η έννοια του Ταμείου καταπιστευμάτων Η έννοια του Ταμείου καταπιστευμάτων μπορεί να εφαρμοστεί στην μεταφορά της παροχής μεταφορικών υπηρεσιών από το κράτος στον ιδιωτικό τομέα. Τα έσοδα του Ταμείου μπορούν να χρησιμοποιηθούν για να καλυφθεί το κόστος επιδότησης των μη εμπορικών διαδρομών. Αυτό μπορεί να επιτευχθεί μέσω ανταγωνισμού για μακροπρόθεσμη δικαιόχρηση από επιχειρηματίες του ιδιωτικού τομέα με βάση τις ελάχιστες απαιτήσεις εξυπηρέτησης. Η προσέγγιση αυτή θα μπορούσε να δημιουργήσει ένα βαθμό βεβαιότητας και να καθιερώσει ένα περιβάλλον ευνοϊκό για επενδύσεις. Με την ουσιαστική επιδότηση των "μη εμπορικών διαδρομών" δεν θα υπάρχει πλέον ανάγκη για διασταυρούμενες επιδοτήσεις. Με τον τρόπο αυτό οι εμπορικές διαδρομές θα μπορούσαν είτε να ανοίξουν στον πλήρη ανταγωνισμό, ή ο ανταγωνισμός θα μπορούσε να λάβει τη θέση της δικαιόχρησης. Θα προκύψει ένας πλήρως ιδιωτικός τομέας ο οποίος ελπίζεται ότι θα οδηγήσει σε σημαντικά οικονομικά οφέλη. Το 60% της μεταφοράς θα τοποθετηθεί σε ένα ταμείο καταπιστευμάτων. Το 60 % της μεταφοράς θα τοποθετηθεί σε ένα ταμείο καταπιστευμάτων.

(b) Ίδρυση μιας μονάδας ναυτιλιακών και αεροπορικών κανονισμών και αδειών Για τη διαχείριση του συστήματος δικαιόχρησης, καθώς και του συστήματος αδειών και άλλων θεμάτων ασφαλείας, θα πρέπει να συσταθεί μία μονάδα ναυτιλιακών και αεροπορικών κανονισμών και αδειών. Η μονάδα αυτή θα πρέπει να είναι πολύ μικρού μεγέθους (5 άτομα πλήρους απασχόλησης το πολύ) και αρχικά θα έχει την έδρα του εντός του Υπουργείου Μεταφορών, Έργων και Επικοινωνιών. Ποσοστό μέχρι 3% της μεταφοράς θα μπορεί να χρησιμοποιηθεί για το σκοπό αυτό.

(2) Αναπτυξιακή Τράπεζα των νήσων Σολομώντος Μετά από έρευνα της Τράπεζας που χρηματοδοτήθηκε με πόρους της ΕΤΑ, αποφασίστηκε ότι η Τράπεζα έχει να διαδραματίσει σημαντικό ρόλο, υπό τον όρο ότι μπορεί να διασφαλίσει ασφαλή χρηματοδοτική κάλυψη για ενίσχυση των δραστηριοτήτων της. Ο ρόλος αυτός συνίσταται στη χορήγηση περισσότερο μακροπρόθεσμης χρηματοδότησης εμπορικών δραστηριοτήτων. Η Τράπεζα θα ανεξαρτητοποιηθεί περισσότερο από την κυβέρνηση στο πλαίσιο μιας αναθεωρημένης εντολής, και μακροπρόθεσμα ελπίζεται ότι ο ιδιωτικός τομέας θα προσελκυστεί να συμμετάσχει στην Τράπεζα μόλις αυτή αποκατασταθεί. Ποσοστό μέχρι 10% της μεταφοράς θα μπορεί να χρησιμοποιηθεί ως βοήθεια για την Τράπεζα.

(3) Δασοκομία Το ΠΑΥ 1998 θα στηρίξει την οικολογική και βιώσιμη δασοκομία καθώς και δραστηριότητες που στηρίζονται από το ΠΑΥ 1994-1995, τουτέστιν έργα αναδάσωσης και εγχώριας επεξεργασίας. Η δράση αυτή είναι συνεπής με τις παρεμβάσεις που χρηματοδοτούνται από τα κονδύλια του προϋπολογισμού των ΕΚ καθώς και από άλλους δωρητές στην περιοχή. Θα επικεντρωθεί στην μακρόπνοη χρησιμοποίηση των φυσικών δασών και θα ληφθεί υπόψη η διασύνδεση με γεωργικές δραστηριότητες. Ποσοστό μέχρι 10% της μεταφοράς θα χρησιμοποιηθεί για τη στήριξη του τομέα της δασοκομίας.

(4) Αγροτική ανάπτυξη Το ΠΑΥ 1998 θα παράσχει συνεχή στήριξη στους αγρότες γεωργικών περιοχών και στο Υπουργείο Γεωργίας και Αλιείας. Θα στηρίξει επίσης τη διαφοροποίηση των εξαγωγικών δραστηριοτήτων και την παροχή αγροτικών υποδομών. Ποσοστό μέχρι 12 % της μεταφοράς θα χρησιμοποιηθεί για τη στήριξη της αγροτικής ανάπτυξης.

(5) Τεχνική βοήθεια και αξιολόγηση Τα κονδύλια του στοιχείου αυτού θα χρησιμοποιηθούν κατά κύριο λόγο για τη χρηματοδότηση μιας μονάδας διαχείρισης προγράμματος (PMU), για τις αναγκαίες τεχνικές βραχυπρόθεσμες μελέτες (π.χ. σχεδιασμός, μελέτη σκοπιμότητας, οικονομική/χρηματοδοτική ανάλυση ...), εξαμηνιαίους λογιστικούς ελέγχους των διάφορων στοιχείων, ετήσιες ενδιάμεσες επανεξετάσεις και για την τελική αξιολόγηση του προγράμματος. Η PMU θα αποτελεί μέρος της υφιστάμενης NAO-PMU και θα εδρεύει στο κτίριο του Υπουργείου Σχεδιασμού. Ποσοστό μέχρι 5 % της μεταφοράς θα χρησιμοποιηθεί για τις προαναφερθείσες δραστηριότητες.

15.5. Tανζανία

Έτος εφαρμογής Προϊόν Ποσό σε EUR

1996 Tσάι 3.051.024

Ημερομηνία πληρωμής : 02.12.1998

Υπογραφή ΠΑΥ : 20.06.2000

Χρησιμοποίηση (τομείς παρέμβασης) :

(1) Αποζημιώσεις τσαγιού σε μικροκαλλιεργητές Στο πλαίσιο του "Stabex για τον καφέ" πραγματοποιήθηκαν τρεις επιτυχείς διαδοχικές πληρωμές σε 400.000 παραγωγούς καφέ στο πλαίσιο των προγραμμάτων Stabex για τον καφέ το 1993, 1994 και 1997. Οι παραγωγοί καφέ αποζημιώθηκαν απευθείας σε μετρητά με τη χρησιμοποίηση του 60% περίπου των πιστώσεων Stabex. Στον τομέα του τσαγιού, θεωρείται επίσης ότι τέτοιες άμεσες αποζημιώσεις σε μικροκαλλιεργητές τσαγιού θα αποτελέσουν αποτελεσματικό μέσο για την αποκατάσταση της εμπιστοσύνης των μικροκαλλιεργητών, μετά από συνεχείς χρονιές μη τακτικών πληρωμών από την πρώην Τανζανιακή Αρχή Τσαγιού (ΤΤΑ). Υπάρχουν περίπου 25.000 - 30.000 μικροκαλλιεργητές τσαγιού οι οποίοι το 1996 παρήγαγαν περίπου το 10% της τανζανιακής παραγωγής τσαγιού. Προτείνεται να αποζημιωθούν μόνο οι μικροκαλλιεργητές δεδομένου ότι επλήγησαν περισσότερο από την ξηρασία του 1996. Πίστωση : 1.150.000 ευρώ

(2) Στήριξη για την απόλυση πρώην προσωπικού ΤΤΑ Η ιδιωτικοποίηση των έξι εργοστασίων ΤΤΑ και η αναδιάρθρωση της ρυθμιστικής αρχής θα απαιτήσει την απόλυση μεγάλου αριθμού υπαλλήλων. Ορισμένοι από τους υπαλλήλους αυτούς ενδέχεται να προσληφθούν από τους νέους ιδιώτες ιδιοκτήτες των εργοστασίων στο πλαίσιο του σχεδίου εξαγοράς, αλλά οι περισσότεροι θα πρέπει να απολυθούν επίσημα. Θα καταρτιστεί λεπτομερές σχέδιο απολύσεων. Για την βασική αυτή δραστηριότητα ενδέχεται να μην απαιτηθεί χρηματοδότηση Stabex εφόσον από την πώληση των εργοστασίων προκύψουν αρκετά κεφάλαια για την εξόφληση του προσωπικού. Στην περίπτωση αυτή, η επιχορήγηση αυτή θα επαναπρογραμματιστεί, κυρίως για τη βελτίωση δευτερευουσών οδών στις περιοχές καλλιέργειας τσαγιού. Πίστωση : 750.000 ευρώ

(3) Στήριξη του Κέντρου Ερευνών για το τσάι της Τανζανίας (TRIT) Πίστωση : 500.000 ευρώ

(a) Μικρές βιομηχανικές μονάδες τσαγιού Τα βασικότερα είδη που πρόκειται να αγοραστούν είναι βιομηχανικός εξοπλισμός μικρής κλίμακας για τους ερευνητικούς σταθμούς Ngwazi και Marakitanda ώστε να δημιουργηθεί η δυνατότητα επεξεργασίας μικρών δειγμάτων φύλλων τσαγιού υπό ρεαλιστικές και ελεγχόμενες συνθήκες.

(b) Κατάρτιση

(c) Προσδιορισμός της σύστασης των υπογείων υδάτων

(d) Περιβαλλοντική φυσιολογία

(4) Συμβατικό καθεστώς για τα φυτώρια Για να παραμείνουν ανταγωνιστικές, οι γεωργικές εκμεταλλεύσεις πρέπει να επιταχύνουν την ικανότητά τους να αντικαταστήσουν τα σημερινά, χαμηλών επιδόσεων, φυτά τσαγιού με άλλα κλωνοποιημένα φυτά (για να ανταποκριθούν στον διεθνή ανταγωνισμό). Οι μικροκαλλιεργητές πρέπει επίσης να αντικαταστήσουν τα μη αποδοτικά φυτά τσαγιού μετά από χρόνια εγκατάλειψης. Κατά συνέπεια, πρέπει να αυξηθεί η υπάρχουσα ικανότητα των φυτωρίων. Πίστωση : 350.000 ευρώ

(5) Γεωργική κατάρτιση Οι μικροκαλλιεργητές θα επωφεληθούν από τακτικούς κύκλους κατάρτισης που θα διεξάγονται στα χωριά τους και στους ερευνητικούς σταθμούς, για να συζητήσουν τον τρόπο αύξησης των κερδών τους από την καλλιέργεια τσαγιού. Πίστωση : 200.000 ευρώ

(6) Τεχνική βοήθεια και αξιολόγηση Αν και υπάρχουν διαθέσιμες σημαντικές τεχνικές γνώσεις όσον αφορά τον τομέα, οι οποίες είναι προσβάσιμες μέσω της Ένωσης Τσαγιού της Τανζανίας και της TRIT, ίσως κριθούν αναγκαίες περιστασιακές αποστολές παροχής συμβουλών, με στόχο να στηριχθούν ορισμένα στοιχεία του προγράμματος και να αξιολογηθεί το πρόγραμμα. Φυλάσσονται επίσης ορισμένα κονδύλια αποκλειστικά για τον εξωτερικό λογιστικό έλεγχο του προγράμματος. Πίστωση : 100.000 ευρώ

Πίνακας 1 : ΚΑΘΟΡΙΣΜΟΣ ΤΩΝ ΒΑΣΕΩΝ ΜΕΤΑΦΟΡΩΝ 1999 (σε EUR) Σε ευρώ

>ΘΕΣΗ ΠIΝΑΚΑ>

Πίνακας 2

απολογισμος ανα δικαιουχο χωρα ΕΤΟΣ ΕΦΑΡΜΟΓΗΣ 1999

>ΘΕΣΗ ΠIΝΑΚΑ>

Πίνακας 3

Απολογισμός ανά προϊόν

ΕΤΟΣ ΕΦΑΡΜΟΓΗΣ 1999

>ΘΕΣΗ ΠIΝΑΚΑ>

Πίνακας 4 : ΕΠΙΣΤΡΟΦΗ ΤΩΝ ΥΠΟΛΟΙΠΩΝ ΠΟΥ ΑΠΕΜΕΙΝΑΝ ΑΠΟ ΤΟ ΔΕΥΤΕΡΟ ΧΡΗΜΑΤΟΔΟΤΙΚΟ ΠΡΩΤΟΚΟΛΛΟ (άρ. 195α της Σύμβασης)

>ΘΕΣΗ ΠIΝΑΚΑ>